Det vil være direkte dumt at opgive alle tanker om et nyt sygehus i Himmerland, bare fordi der skal bygges et nyt super-sygehus i Aalborg. Det mener regionsrådets næstformand Niels Kr. Kirketerp, der accepterer at et nyt sygehus i Aalborg-ormådet har første-prioritet. - Men det er vigtigt at arbejde for to ny sygehuse fremover, siger venstre-manden til P4 Nordjylland. Han er ikke enig med formanden for de danske regioner, Bent Hansen, der her i Nordjyllands radio i morges anbefalede et sats på ét stort sygehus. - Hvis vi opgiver sygehus-tanken i Himmerland, så risikerer vi, at 60.000 kunder vil flygte sydpå. Og dermed bliver det svært at opretholde specialer og attraktive job i Nordjylland, siger Niels Kr. Kirketerp, der anbefaler sine politiker-kolleger at arbejde for to ny sygehuse - ét i Himmerland og ét i Aalborg.

Referat:
Der er en idé i også at bygge i Himmerland, mener Niels Kr. Kirketerp